Airbus A300-600ST Beluga

Airbus Beluga (valmistajan tyyppinimi Airbus A300-600ST Super Transporter) on Airbusin valmistama ja käyttämä suurikokoinen rahtilentokone. Se on muunnelma Airbus A300-600 -laajarunkokoneesta. Beluga on suunniteltu kuljettamaan suurikokoista lastia, ja sitä käytetään muun muassa Airbus-lentokoneiden puolivalmisteiden siirtoon Isossa-Britanniassa, Ranskassa, Saksassa ja Espanjassa sijaitsevilta tehtailta Toulouseen ja Hampuriin loppukokoonpanoa varten. Koneen ensilento lennettiin vuonna 1994 ja kone otettiin käyttöön vuotta myöhemmin. Ennen Belugaa Airbus käytti osien siirtoon neljää Super Guppy -rahtikonetta.

Koneen ulkonäköön viittaava nimi Beluga tarkoittaa maitovalasta.

Airbus kehittää parhaillaan Airbus A330-200 -pohjaista korvaajaa Belugalle, tyyppinimeltään Beluga XL, jolla lennettiin ensimmäistä kertaa helmikuussa 2019 ja jonka käyttöönoton on tarkoitus tapahtua myöhemmin vuonna 2019. Viimeinen Beluga aiotaan poistaa käytöstä vuonna 2025.

Tekniset tiedot

Lähteet

Aiheesta muualla 

Airbusin ilma-alukset
Rahtikoneet

de:Airbus A300#A300B4-600ST